section_heading: Ruska mafija
paragraph_text: Ruska mafija se javlja samo u trima misijama u igri, a na ulici se ne može naći uopće (osim pomoću cheatova). Ruska mafija došla je u grad nakon pada komunizma u istočnoj Europi, te je sklopila posao s Ballasima, prodajući im oružje. U prvom dijelu igre, Big Smoke odbija ponudu ruske mafije s kojima se sastao u neboderu, te je prisiljen zajedno s CJ-em bježati od njih na motoru u potjeri. Nakon toga, Tenpenny zaposli CJ-a da ubije njihovog dilera oružja, koji sklapa posao s Ballasima u luci. Na kraju se javljaju kao osiguranje u najvišim dijelovima Big Smokeove palače. Članovi ruske mafije izgledaju prilično dosljedno s ruskom mafijom u stvarnom svijetu: nose otmjena odijela, skupocjene jakne, te imaju tipičnu fizionomiju lica.